बसंतोत्सव में चयनित 3100 स्टूडेंट्स को आज मिलेंगे स्कॉलरशिप प्रमाण-पत्र
श्रीगंगानगर| चैंबरऑफ काॅमर्स के तत्वावधान में हुए बसंतोत्सव 2017 में चयनित छात्र-छात्राओं को 4 मार्च को स्कॉलरशिप के प्रमाण-पत्रों का वितरण किया जाएगा। चैंबर अध्यक्ष बंशीधर जिंदल ने बताया कि 12 फरवरी को रामलीला ग्राउंड में कन्या लोहड़ी को समर्पित बसंतोत्सव का आयोजन किया था। इसमें 3100 छात्र-छात्राओं को फ्री शिक्षा के पैकेज बांटे गए थे। इन सभी को शनिवार को खालसा पीजी काॅलेज प्रांगण में प्रमाण-पत्रों का वितरण किया जाएगा। दोपहर 12 से 2 बजे तक होने वाले इस कार्यक्रम में उपस्थित रहकर लोग अपने प्रमाण-पत्र प्राप्त कर सकते हैं। इसके बाद भी अगर किसी प्रकार की कमी रह जाती है तो छात्राएं सुखाड़िया सर्किल स्थित चैंबर के कार्यालय में संपर्क कर सकती हैं।
चैंबर ऑफ काॅमर्स दो छात्राओं को डिप्लोमा इन ऑपरेशन थिएटर टेक्नोलॉजी में पढ़ाई के लिए फ्री पैकेज देगा। इसके लिए 15 मार्च तक आवेदन लिए जाएंगे। अध्यक्ष बंशीधर जिंदल ने बताया कि जयपुर के कंदोई पैरामेडिकल इंस्टीट्यूट के सहयोग से दो छात्राओं को यह पैकेज दिए जाएंगे। इसके लिए छात्राएं सुखाड़िया शॉपिंग सेंटर स्थित संस्था के ऑफिस में आवेदन कर सकती हैं।
hin_Deva hin_Deva hin_Deva